LIETUVOS RESPUBLIKOS FINANSŲ MINISTRAS

ĮSAKYMAS

DĖL darbo grupės sudarymo

2014 m. birželio 26 d. Nr. 1K-195

Vilnius

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, 4.10 papunkčiu ir Lietuvos Respublikos finansų ministerijos nuostatų, patvirtintų Lietuvos Respublikos Vyriausybės 1998 m. rugsėjo 8 d. nutarimu Nr. 1088 „Dėl Lietuvos Respublikos finansų ministerijos nuostatų patvirtinimo“, 9.2 papunkčiu:

1. S u d a r a u Verslo finansavimo 2014–2020 metų Europos Sąjungos struktūrinių fondų lėšomis išankstinio vertinimo (toliau – išankstinis vertinimas) atlikimo darbo grupę (toliau – Darbo grupė):

Loreta Maskaliovienė – Finansų ministerijos Europos Sąjungos struktūrinės paramos valdymo departamento direktorė (Darbo grupės pirmininkė);

Rūta Dapkutė-Stankevičienė − Finansų ministerijos Europos Sąjungos struktūrinės paramos valdymo departamento direktoriaus pavaduotoja (Darbo grupės pirmininko pavaduotoja);

Rita Armonienė – Ūkio ministerijos Europos Sąjungos paramos koordinavimo departamento direktorė (pakaitinė narė – Olesia Žakevičienė, Ūkio ministerijos Europos Sąjungos paramos koordinavimo departamento Finansinių priemonių skyriaus vyriausioji specialistė);

Jūratė Aželionytė – Europos investicijų fondo Mandatų valdymo departamento projektų vadovė;

Viktorija Jonušaitė – UAB „Investicijų ir verslo garantijos“ Projektų valdymo skyriaus projektų vadovė (pakaitinė narė – Inga Beiliūnienė, UAB „Investicijų ir verslo garantijos“ Projektų valdymo skyriaus vadovė);

Žaneta Maskaliovienė – Socialinės apsaugos ir darbo ministerijos Europos Sąjungos struktūrinės paramos departamento Struktūrinės paramos politikos skyriaus vyriausioji specialistė (pakaitinė narė – Lingailė Biliūnaitė, Socialinės apsaugos ir darbo ministerijos Europos Sąjungos struktūrinės paramos departamento Struktūrinės paramos politikos skyriaus vedėja);

Irma Patapienė – Finansų ministerijos Europos Sąjungos struktūrinės paramos valdymo departamento Ekonomikos augimo veiksmų programos valdymo skyriaus vedėja (pakaitinė narė – Loreta Sadzevičiūtė, Finansų ministerijos Europos Sąjungos struktūrinės paramos valdymo departamento Ekonomikos augimo veiksmų programos valdymo skyriaus vyriausioji specialistė);

Laima Šikšnelytė – Finansų ministerijos Finansų rinkų politikos departamento Finansinių paslaugų skyriaus vedėja (pakaitinė narė – Dovilė Naktinytė, Finansų ministerijos Finansų rinkų politikos departamento Finansinių paslaugų skyriaus vyriausioji specialistė);

Darius Žilinskis – Finansų ministerijos Valstybės iždo departamento Prognozavimo ir rizikos valdymo skyriaus vyriausiasis specialistas (pakaitinis narys – Kazimieras Jankauskas, Finansų ministerijos Valstybės iždo departamento Prognozavimo ir rizikos valdymo skyriaus vyriausiasis specialistas).

2. P a v e d u:

2.1. Darbo grupei:

2.1.1. patvirtinti Darbo grupės darbo reglamentą;

2.1.2. iki 2014 m. gruodžio 1 d. parengti išankstinio vertinimo ataskaitą pagal 2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006, 37 straipsnio 2 dalį ir Europos Komisijos parengtą 2014–2020 metų finansinių priemonių išankstinio vertinimo metodologiją.

2.2. Finansų ministerijos Europos Sąjungos struktūrinės paramos valdymo departamentui:

2.2.1. parengti Darbo grupės darbo reglamento projektą ir pateikti jį Darbo grupei tvirtinti per pirmąjį posėdį;

2.2.2. techniškai aptarnauti Darbo grupę;

2.2.3. Darbo grupei parengus išankstinio vertinimo ataskaitą, išankstinio vertinimo rezultatų santrauką pateikti Veiksmų programos stebėsenos komitetui susipažinti.

Finansų ministras	Rimantas Šadžius